作者:白居易
標題:別氈帳火爐
內容:憶昨臘月天，北風三尺雪。年老不禁寒，夜長安可徹。賴有青氈帳，風前自張設。複此紅火爐，雪中相暖熱。如魚入淵水，似兔藏深穴。婉軟蟄鱗蘇，溫燉凍肌活。方安陰慘夕，遽變陽和節。無奈時候遷，豈是恩情絕。毳bD逐日卷，香燎隨灰滅。離恨屬三春，佳期在十月。但令此身健，不作多時別。